Ny undersøgelse: 44,5 procent af kvinder i it-faget er blevet krænket

Fagforbundet PROSA skriver, at der skal vedtages politikker, der sikrer ligestilling i it-faget. Det sker på baggrund af to undersøgelser, der viser, at mange kvinder bliver krænket.

Fagforbundet PROSA for it-professionelle har samen med det nationale videnscenter Kvinfo udarbejdet to rapporter, der afdækker ’omfanget af chikane og krænkende adfærd i it-faget’, fremgår det på Prosas hjemmeside.

Konklusionen er, at der er store problemer i it-faget, hvor mange kvinder har været udsat for krænkende handlinger.

Læs også: Forening kritiserer politiet for passivitet over for krænkelser på nettet

37,7 procent af de kvindelige it-studerende og hele 44,5 procent af kvinderne på arbejdsmarkedet svarer således, at de er blevet krænket.

Tallene for mænd er henholdsvis 7,5 og 12 procent.

De krænkende handlinger kan være både verbale og fysiske og dækker fra uønsket seksualisering til voldtægt.

Tidligere undersøgelser viser uligheder og kulturproblemer

De to rapporter undersøger både it-studier og –arbejdsmarked bliver, og undersøgelserne er blevet lavet på baggrund af resultater fra tidligere undersøgelser, der har vist, at LGBT+-personer oplever ’større uligheder og kulturproblemer i faget’.

Desuden skal undersøgelsen også forsøge at afdække, hvorfor så relativt få kvinder vælger it-faget, og om det er på baggrund af dårlig behandling eller chikane – rygter som fagforbundet selv har mødt.

Undersøgelsen er blevet udarbejdet på baggrund af surveys hos medlemmer af fagforbundet, mens Kvinfo har lavet fokusgruppeinterviews og enkeltinterviews.